CELEX: 62018CN0450
Language: da
Date: 2018-07-09 00:00:00
Title: Sag C-450/18: Anmodning om præjudiciel afgørelse indgivet af Juzgado de lo Social de Gerona (Spanien) den 9. juli 2018 — WA mod Instituto Nacional de la Seguridad Social

5.11.2018   
            
            
               DA
            
            
               Den Europæiske Unions Tidende
            
            
               C 399/18
            
         
      Anmodning om præjudiciel afgørelse indgivet af Juzgado de lo Social de Gerona (Spanien) den 9. juli 2018 — WA mod Instituto Nacional de la Seguridad Social
      (Sag C-450/18)
      (2018/C 399/26)
      Processprog: spansk
      
         Den forelæggende ret
      
      Juzgado de lo Social de Gerona
      
         Parter i hovedsagen
      
      
         Sagsøger: WA
      
         Sagsøgt: Instituto Nacional de la Seguridad Social
      
         Præjudicielt spørgsmål
      
      Udgør det en krænkelse af princippet om ligebehandling, som forbyder enhver forskelsbehandling på grundlag af køn, og som er anerkendt i artikel 157 i traktaten om Den Europæiske Unions funktionsmåde samt i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår og i direktiv 2002/73 om ændring heraf (1), som omarbejdet ved direktiv 2006/54/EF (2) af 5. juli 2006, når en national retsforskrift (nærmere bestemt artikel 60, stk. 1, i lov om social sikring) som følge af deres demografiske bidrag til den sociale sikringsordning anerkender retten til et pensionstillæg for [org. s. 15] kvinder, der har fået biologiske eller adopterede børn, og som i henhold til en hvilken som helst ordning under den sociale sikringsordning modtager bidragsbaserede ydelser i form af alderspension, enkepension eller pension ved varig uarbejdsdygtighed, mens mænd, der befinder sig i en tilsvarende situation, derimod ikke indrømmes en sådan ret?
      
         (1)  Europa-Parlamentets og Rådets direktiv 2002/73/EF af 23.9.2002 om ændring af Rådets direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (EFT L 269, s. 15).
      
         (2)  Europa-Parlamentets og Rådets direktiv 2006/54/EF af 5.7.2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (EUT L 204, s. 23).